| *Pleuronectes putnami*Solla lisa |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Acanthopterygii |
| Orde: | Pleuronectiformes |
| Suborde: | Pleuronectoidei |
| Familia: | Pleuronectidae |
| Subfamilia: | Pleuronectinae |
| Xénero: | *Pleuronectes* |
| Especie: | ***P. putnami*** |

 |
| Nome binomial |
| *Pleuronectes putnami*(Gill, 1864) |

***Pleuronectes putnami*** é un peixe teleósteo da orde dos pleuronectiformes, familia dos pleuronéctidos e subfamilia dos pleuronectinos, unha das tres que integran actualmente o xénero *Pleuronectes*, coñecida en galego como **solla lisa**.

É un pequeno peixe plano (de até 30 cm), mariño, demersal, que habita en augas costeiras pouco profundas, temperadas, salgadas e salobres, até os 27 m de profundidade, no noroeste do Atlántico, desde o Quebec (Canadá), até o estado de Rhode Island (Estados Unidos).

Taxonomía
---------

### Descrición

A especie foi descrita en 1964 polo ictiólogo estadounidense Theodore Gill, baixo o nome de *Euchalarodus putnami*. O xénero *Euchalarodus* (hoxe obsoleto), e a especie *E. putnami*, foron descritos por Gill nese ano nun traballo publicado nas páxinas 216-221 da revista *Proc. Acad. nat. Sci. Philad*.

### Sinónimos

Ademais de polo nome actualmente válido, e polo orixinario que lle deu Gill, a especie coñécese tamén polos seguintes sinónimos:

* *Limanda putnami* (Gill, 1864)
* *Liopsetta putnami* (Gill, 1864)

Algunhas autoridades consideran como válido o nome *Liopsetta putnami*, como a Animal Diversity Web,, ou Evseenko, e este nome é o que recollen tamén Lahuerta e Vázquez no seu *Vocabulario Multilingüe*. pero a maioría dos autores considersan como o actualmente válido o nome *Pleuronectes putnami*.

### Etimoloxía

O nome específico, *putnami*, é unha homenaxe ao oficial da mariña estadounidense e explorador do ártico Charles Putnam (1854–1882).[]

Características
---------------

A solla lisa é un peixe plano de até os 30 cm de lonxitide, cos dous ollos situados no lado dereito do corpo. A coloración do lado superior, incluíndo as aletas, varía da gris escuro á parda ou case negra, e pode ser uniforme ou salferida con manchas máis escuras da mesma cor; o lado inferior é branco. As escamas das femias son lisas en ambos os lados do corpo, mentres que as dos machos son ásperas na parte superior.

Bioloxía
--------

### Hábitat e distribución

Área de distribución de *Pleuronectes putnami*.
*Pleuronectes putnami* é un peixe mariño, demersal, que habita en augas costeiras pouco profundas, temperadas, salgadas e salobres, entre os 20 e os 30 m de profundidade, en baías protexidas, e estuarios e desembocaduras dos ríos,

A súa distribución abarca as costas do noroeste do Atlántico, entre os 60° N e os 41° N, polas provincias do Quebec, Terra Nova e Labrador, Nova Escocia, Illa do Príncipe Eduardo, no Canadá, e os estados de Maine, Nova Hampshire, Massachusetts e Rhode Island, dos Estados Unidos).

### Alimentación

A dieta da solla lisa consiste sobre todo en organismos zoobentónicos: invertebrados como crustáceos, moluscos e veremes mariños.

Pesca
-----

*Pleuronectes putnami* captúrase na zona de pesca 21 (Atlántico noroeste).

Notas
-----

1. 1 2 3 4  *Pleuronectes putnami* (Gill, 1864) no WoRMS.
2. ↑  *Pleuronectes Linnaeus, 1758* no WoRMS.
3. 1 2 3  Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8, p. 82.
4. 1 2 3  *Pleuronectes putnami* (Gill, 1864) en FishBase.
5. ↑  Genus *Euchalarodus* Gill, 1864 en The Taxonomicon.
6. ↑  *Liopsetta putnami* na ADW
7. ↑  Evseenko, S. A. (2004): "Family *Pleuronectidae* Cuvier 1816. Righteye flounders". *Calif. Acad. Sci. Annotated Checklists of Fishes* **(37)**: 37.
8. ↑  *Pleuronectes putnami* no SIIT.
9. ↑  Robins, C. R. & G. C. Ray (1986): *A field guide to Atlantic coast fishes of North America*. Boston, USA: Houghton Mifflin Company.
10. 1 2  Bigelow, Henry B. & Schroeder, William C. (1953): *Fishes of the Gulf of Maine*, volume 53. Fishery Bulletin 74. Washington: United States Government. Consultado o 25-07-2015.
11. 1 2  Coad, B. W. & J. D. Reist (2004): "Annotated list of the arctic marine fishes of Canada". *Can. MS Rep. Fish Aquat. Sci*. **2674**: iv+112 p.

Véxase tamén
------------

### Bibliografía

* Cooper, J. A. & F. Chapleau (1998): "Monophyly and intrarelationships of the family Pleuronectidae (Pleuronectiformes), with a revised classification". *Fish. Bull.* **96** (4): 686-726.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos

* Pleuronectiformes
* Pleuronéctidos
* *Pleuronectes*

### Ligazóns externas

* *Pleuronectes putnami* na EOL.

|  |  |
| --- | --- |
| Identificadores taxonómicos | 
* ADW: Liopsetta\_putnami
* FishBase: 4245
* GBIF: 5213985
* iNaturalist: 228392
* IRMNG: 10496936
* ITIS: 172914
* uBio: 135634
* WoRMS: 305774

 |